Številka: 8441-0004/2023-3 (52)

Datum:11. 10. 2023

**ZADEVA: Ocenjevanje škode na kmetijskih pridelkih**

Mestna občina Novo mesto obvešča, da bo na podlagi dopolnilnega sklepa Uprave Republike Slovenije za zaščito in reševanje, št. 844-34/2023-2 – DGZR z dne 9. 10. 2023, **pričela z zbiranjem vlog oškodovancev**, ki so utrpeli **škodo na kmetijskih pridelkih** zaradi posledic **POPLAV za obdobje od 3. do 6. avgusta in od 28. do 31. avgusta 2023** na prizadetih območjih katastrskih občin in prizadetih kulturah.

Vloga za prijavo škode (**obrazec 2**) je na voljo na spodnji povezavi in v sprejemni pisarni Mestne občine Novo mesto. K izpolnjeni vlogi je potrebno priložiti fotografije, iz katerih je razvidna nastala škoda.

**VLOGA MORA OBVEZNO VSEBOVATI NASLEDNJE PODATKE:**

1. Ime in priimek nosilca kmetijskega gospodarstva, podpis nosilca

2. Davčna številka nosilca

3. Naslov nosilca

4. KMG-MID iz registra kmetijskih gospodarstev

5. GERK – številka GERK-a

6. VRSTA KULTURE in ŠIFRA – seznam priznanih kultur iz Uredbe o metodologiji za ocenjevanje škode (priloga)

7. POŠKODOVANOST – dejanski odstotek poškodovanosti

8. POVRŠINA POŠKODOVANE KULTURE – dejanska površina poškodovane kulture v arih v GERK-u

Izpolnjeno vlogo s prilogami pošljite na naslov **Mestna občina Novo mesto, Seidlova cesta 1, 8000 Novo mesto**, s priporočeno pošiljko, ali oddajte osebno v prostorih Mestne občine Novo mesto do vključno **3. novembra 2023.**

Za dodatna pojasnila se lahko obrnete na Mestno občino Novo mesto (klavdija.kolaric@novomesto.si; 07 39 39 272) ali Skupno občinsko upravo občin Dolenjske (katja.smole@novomesto.si; 07 39 39 266).